kardosdrur/scandi-wiki huggingface dataset:
Mercedes-Benz T2

Mercedes-Benz T2 er en lastbil fremstillet i tre generationer af den tyske bilfabrikant Mercedes-Benz siden 1967.

Første generation (1967−1986) 
I 1967 afløstes L 319/L 407-modellen af den nye L 406 D/L 408. Modellen fandtes også som minibus, O 309. Modellen kaldes ofte Düsseldorfer Transporter efter produktionsstedet. Motorerne kom fra personbilerne i 200-serien. I 1968 tilkom en kraftigere version med firecylindret motor fra lastbilen LN. Med årene voksede antallet af varianter med større akselafstand og tilladt totalvægt, og fra 1977 kunne modellen også fås med den sekscylindrede LN-motor, for at kunne følge med lasteevnen.

Anden generation (1986−1996) 
Den anden generation, som kom på markedet i 1986, var en til store dele nyudviklet bil. Modellen fandtes med tilladt totalvægt fra 5 til 8 tons og solgtes næsten udelukkende med dieselmotor. Kun den letteste version fandtes endnu med benzinmotor.

Tredje generation (1996−) 

Den tredje generation er siden 1996 blevet solgt under navnet Vario og er en faceliftet og opdateret udgave af anden generation. Den mest iøjnefaldende forbedring er en moderne, firecylindret dieselmotor på 4,2 liter fra OM 904-serien.

Billeder

Kilder

Eksterne henvisninger 

T2
T2
Minibusser
Baghjulstrukne biler
Biler introduceret i 1967
Biler fra 1960'erne
Biler fra 1970'erne
Biler fra 1980'erne
Biler fra 1990'erne
Eduard Vilde

Eduard Vilde (født 4. marts 1865 i landsbyen Pudivere i Livland, død 26. december 1933 i Tallinn) var en estisk forfatter og en af grundlæggerne af den estiske realisme. Han var også journalist.

Eduard Vilde kom fra en familie som i flere generationer havde arbejdet som herregårdstjenere. Han voksede op på godset Muuga ved det som i dag er Laekvere. Fra 1878 til 1882 gik han i distriktsskolen i Tallinn. I perioden 1883–1886 var han i redaktionen af avisen Virulane og fra 1887 til 1890 var han ansat i Postimees. Fra 1890 arbejdede han som freelancejournalist i Berlin. I perioden 1883–1905 var han tilknyttet mange aviser i Estland (bl.a. Virmaline i Narva, Eesti Postimees, Teataja i Tallinn og Uudised i Tartu. I 1896 boede han en kort periode i Moskva.

Grundet hans aktivisme mod zarregeringen måtte han leve i eksil efter 1905-revolutionen i Rusland. Helt frem til februarrevolutionen i 1917 boede han blandt andet i Schweiz, Finland, Tyskland, USA (1911) og i København (1911–1917) sammen med sin kone Linda Jürmann (1880–1966),

Efter at han i 1917–18 kom tilbage til Estland, begyndte han som dramaturg ved Operahuset Estonia. Fra 1919 til 1920 var han i tjeneste som diplomat for den nyoprettede selvstændige republik Estland ved ambassaden i Berlin, hvor han fra 1920 til 1923 arbejdede som freelancekunstner. I 1923 flyttede han tilbage til Tallinn.

Eduard Vilde var en af de mest produktive, mest alsidige og bedst kendte estiske forfattere og journalister i sin tid. Han bliver regnet som grundlæggeren af den kritiske realisme i estisk litteratur. Hans hovedværk er den historiske roman-trilogi Mahtra sõda (1902), Kui Anija mehed Tallinnas käisid (1903) og Prohvet Maltsvet (1905–1908). Romanerne er centrale værker om det  estiske folks historie. Romanerne indeholder også meget kildemateriale og mange af Vildes egne erindringer.

Værker 
 Musta mantliga mees (1886)
 Kuhu päike ei paista (1888)
 Kõtistamise kõrred (1888)
 Karikas kihvti (1893)
 Linda' aktsiad (1894)
 Külmale maale (1896)
 Raudsed käed (1898)
 Mahtra sõda (1902)
 Kui Anija mehed Tallinnas käisid (1903)
 Prohvet Maltsvet (1905–1908)
 Jutustused (1913)
 Mäeküla piimamees (1916)
 Tabamata ime (1912)
 Pisuhänd (1913)
 Side (1922)
 Rahva sulased (ufuldendt, 1934)

Eksterne henvisninger 
 Eduard Vilde Museet  i Tallinn (på engelsk)
 Billeder af Eduard Vilde  

Romanforfattere fra Estland
Novelleforfattere fra Estland
Journalister fra Estland
Personer fra Livland
Christer Yndestad

Christer Rødsæther Yndestad (født 24. juli 1990 i Bergen) er en norsk håndboldspiller som spiller for Fyllingen Håndball.

Eksterne henvisninger 
 Christer Rødsæther Yndestad – Spillerprofil hos EHF Champions League 
 Christer Rødsæther Yndestad  – Spillerprofil hos European Handball Federation 

Håndboldspillere fra Norge
Personer fra Bergen
Lettiske medlemmer af Europa-Parlamentet 2009-2014

Dette er en liste over medlemmer af Europa-Parlamentet for Letland fra 2009 til det næste valg i 2014, sorteret efter navn.

 Ivars Godmanis, Latvijas Pirmā partija/Latvijas Ceļš, (ALDE)
 Sandra Kalniete, Pilsoniskā savienība, (EPP)
 Artūrs Kariņš, Jaunais laiks, (EPP)
 Aleksandrs Mirskis, Saskaņas Centrs, (PASD)
 Alfreds Rubiks, Saskaņas Centrs, (GUE-NGL)
 Kārlis Šadurskis, Pilsoniskā savienība, (EPP)
 Inese Vaidere, Pilsoniskā savienība, (EPP)
 Tatjana Ždanoka, Par cilvēka tiesībām vienotā Latvijā, (EG-EFA)
 Roberts Zīle, Tēvzemei un Brīvībai/LNNK, (ECR)

Se også 
 Medlemmer af Europa-Parlamentet 2009–2014
University of Manchester

University of Manchester er et universitet beliggende i Manchester, Storbritannien. Det blev oprettet i 2004 ved sammenlægningen af Victoria University of Manchester] (grundlagt i 1851) og University of Manchester Institute of Science and Technology (grundlagt i 1824). Universitetet er en del af Russell Group, som er en gruppe forsknings-intensive universiteter i Storbritannien.

Eksterne henvisninger 
 

Manchester
Bygninger, konstruktioner og anlæg i Manchester
Etableret i 2004
Pernille Wibe

Pernille Bjørseth Wibe (født 17. april 1988 i Oslo) er en norsk håndboldspiller som spiller som stregspiller for Issy Paris Hand. Hun har tidliger spillet i Larvik HK, hvor hun blev hentet ind fra Byåsen som en erstatning for Heidi Løke, etter at hun forlod klubben til fordel for den ungarske klub Győr. I Larvik blev Wibe genforenet med sine holdkammerater fra tiden i Bækkelaget, tvillingesøsterene Nora Mørk og Thea Mørk.

D. 26. marts 2011 debuterede hun på landsholdet i en kamp mod . Hun var en del af bruttotruppen til VM 2011, selvom hun dog ikke var blandt de 16 spillere som deltog i selve mesterskabet.

Referencer

Eksterne henvisninger 
 Pernille Wibes spillerprofil  på Larvik HKs hjemmeside. 
 Pernille Wibe  – Spillerprofil hos European Handball Federation 
 Pernille Wibe – Spillerprofil hos EHF Champions League 

Håndboldspillere fra Norge
Håndboldspillere fra Bækkelagets Sportsklub
Håndboldspillere fra Larvik HK
Balåifossen

Balåifossen er et vandfald i elven Balåi i Ulvik kommune i Vestland fylke i Norge, på sydøstsiden af Osafjorden. Den har tre fald, og det længste af disse er 452 meter. Vandfaldet får hovedsagelig vand fra snesmeltning på Kyrelvfjellet over fossen, og den kan derfor blive helt tør om sommeren og efteråret. Fossen ses bedst fra vejen på den anden side af fjorden.

Balåifossen har en total faldhøjde på 850 meter, og er i henhold til World Waterfall Database dermed det næst højeste vandfald i Norge og Europa, og det syvende højeste i verden.

Se også 
 Vandfald i Norge

Eksterne Kilder og henvisninger 

 Gammelt billede af Ulvik med Balåifossen i baggrunden

Vandfald i Vestland
Vandfald i Norge

Norge er et land med mange vandfald eller fosser som de hedder på norsk, og de højeste vandfald i landet er også blandt de højeste  både i Europa og hele verden.

Myter og fejlopfatninger 
Hvilke er de højeste vandfald i landet er omdiskuteret. Ofte bliver fosser, som er let tilgængelige eller som er turistattraktioner fejlagtigt omtalt som højest i landet eller i et område. Fosser med større vandføring ser ofte mere imponerende ud end vandfald med lille vandføring og bliver dermed af og til også fejlagtigt prioriteret på lister over de højeste. Højden kan måles ud fra total faldhøjde, hvis vandfaldet har flere fald, eller ud fra højden på det højeste fald. Disse begreber bliver af og til blandet sammen. Både Vettisfossen og Feigefossen er omtalt som den højeste i landet. Mardalsfossen er et andet eksempel, og selv Vøringsfossen, som er den 83. højeste i landet, er blevet kaldt den højeste i Norge. 

Mange vandfald er regulerede og helt eller delvis tørlagt som følge af anlæg til produktion af vandkraft, og en anden fejlkilde er, at kraftindustrien kan omtale det maksimale højdepotentiale, som kan udnyttes i kraftproduktionen; denne højde er ikke nødvendigvis den samme som selve vandfaldets.

Norges højeste vandfald 
Det højeste vandfald i Norge efter total faldhøjde er formentlig Vinnufossen i Sunndal kommune i Møre og Romsdal med en faldhøjde på ca. 860 meter. Det gør den også til det højeste i Europa og det sjettehøjeste i verden. Det højeste fald i Vinnufossen er derimod kun 420 meter og Mongefossen i Rauma i Møre og Romsdal har det højeste enkeltfald i Norge med 773 meter. Mongefossen er dog reguleret og tørlagt store dele af året.

Liste 
Listen indeholder vandfald i Norge med en total faldhøjde på 100 meter eller højere. Listen indeholder både vandfald med lille vandføring og vandfald, som kun eksisterer på enkelte tider på året. Denne type fosser bliver ikke altid taget med på sådanne lister.

Selv om det er vandfald fra Møre og Romsdal og Hordaland, som topper listen, er det Sogn og Fjordane, som har flest vandfald på over 100 meter, med 37 stykker. Hordaland har 34, mens Møre og Romsdal har 20. Listen gør imidlertid ikke krav på at være fuldstændig, og enkelte højder kan også være unøjagtige, så den kan indeholde fejl.

Eksterne kilder og henvisninger 

 Worlds Tallest Waterfalls - World Waterfall Database 
 NVEs liste over de høyeste fossene i landet på archive.org.

 
Norges geografi
Klaversonate

En klaversonate er en sonate for soloklaver. Klaversonaten indeholder typisk tre-fire satser, men nogle indeholder kun én sats (Scarlatti, Skrjabin), to (Mozart, Haydn), fem (Brahms' tredje klaversonate) eller flere satser. Genren opstod i det 17. århundrede og blev især forfinet af Joseph Haydn. Med Beethovens klaversonater nåede genren et højdepunkt.
Strupenfossen

Strupenfossen er en del af elven Strupen beliggende i Myklebustdalen i Gloppen kommune Vestland fylke i Norge, vest for Myklebustbræen, som den får vand fra. Vandfaldet består af flere mindre fald med en total faldhøjde på 820 meter. Elven er ikke reguleret til vandkraft, men der foreligger planer om det.

Fossen regnes som en af verdens højeste.

Eksterne kilder og henvisninger 

 World Waterfall database via web.archive.org
 Bilde

Vandfald i Vestland
Lasse Bork Schmidt

Lasse Bork Schmidt  (født 1972) er en dansk politiker, der var landsformand for Konservativ Ungdom 1998-99. Han har desuden siddet i Odense Byråd fra 1998-2002. Bork Schmidt er i dag kendt som næstformand for Odense Konservative Vælgerforening, og en ivrig debattør.

Formænd for Konservativ Ungdom
Medlemmer af Odense Byråd
Kommunalbestyrelsesmedlemmer fra Det Konservative Folkeparti
Rhythm of Love Tour

Rhythm of Love Tour var den anden koncertturné af den australske sangerinde Kylie Minogue, sammen med hendes album Rhythm of Love (1990). Touren begyndte den 10. februar 1991, og besøgte Australien og det Sydasien. Turnéen blev udvidet til Europa i slutningen af 1991, hvor det var kendt som Let's Get to It Tour i forbindelse med udgivelsen af hendes album af samme navn, men med nye kostumer og en modificeret sætliste.

Spilleliste 
"Step Back in Time"
"Wouldn't Change a Thing"
"Got to Be Certain"
"Always Find the Time"
"Enjoy Yourself"
"Tears on My Pillow"
"Secrets"
"Help" (sang af The Beatles)
"I Should Be So Lucky"
"What Do I Have to Do"
"Je Ne Sais Pas Pourquoi"
"One Boy Girl"
"Love Train"
"Rhythm of Love"
"Shocked"
Ekstranummer
"Hand on Your Heart"
"Count the Days"
"The Loco-Motion"
"Better the Devil You Know"

Turnedatoer

Eksterne henvisninger 
Kylie Minogues officielle hjemmeside
Rhythm of Love Tour 

Kylie Minogue-koncertturneer
Andre metaller

Andre metaller er en betegnelse for de metaller som ligger i p-blokken i det periodiske system. De adskilles fra ikkemetallerne med en diffus skrå linje bestående af halvmetaller. De er mere elektropositive end overgangsmetallerne, men mindre end jordalkalimetallerne.

Andre metaller er

Kilder 

 
Kemiske serier
Jaltenco

Jaltenco er en kommune og by i delstaten Edomex i Mexico. Den har et areal på og et indbyggertal på  indbyggere.

Referencer

Eksterne henvisninger 

 

Kommuner i Mexico
Mellemblond (flertydig)

Mellemblond har flere betydninger:
 Mellemblond - hårfarve
 Mellemblond (band) - musikgruppe
Peter Kodwo Appiah Turkson

Peter Kodwo Appiah Turkson (født 11. oktober 1948 i Wassaw Nsuta i Ghana) er en ghanesisk kardinal. Præsident af det Pavelige Råd for Retfærdighed og Fred.

Turkson har studeret i New York og Rom samt i hjemlandet Ghana. Han desputerede i eksegetik i 1982. Som en polyglot, taler han mindst seks sprog. Udover sit modersmål fante, taler han engelsk, tysk, fransk, italiensk og hebraisk. samt forstår latin, græsk og hebraisk.
 
Turkson blev ordineret 20. juli 1975, blev udnævnt til ærkebiskop af Cape Coast, 6. oktober 1992, og blev forfremmet af pave Johannes Paul II til kardinalskollegiet i 2003. Han blev udnævnt til kardinal præst med San Liborio som titel kirke. Han var en af kardinal elektorerne på konklaven i 2005.

Turkson ses som favorit til at tage over efter Benedikt 16., i hvert fald hvis man skal tro flere internationale netmedier. Hvor han er en af de kardinaler som er nævnt som bud på en ny pave:

Kilder

Teologer fra Ghana
Kardinaler fra Ghana
Angelo Scola

Angelo Scola (født 7. november 1941 i Malgrate i Italien) er en italiensk kardinal og Ærkebiskop af Milano. Han er nuværende patriark af Venedig ved Markuskirken og har besiddet stillingen siden 2002.

Angelo Scola var en af favoriterne til at tage over efter Benedikt 16., i hvert fald hvis man skulle tro flere internationale netmedier. Hvor han var en af de kardinaler som blev nævnt som bud på en ny pave:

Kilder

Teologer fra Italien
Kardinaler fra Italien
Angelo Bagnasco

Angelo Bagnasco (født 14. januar 1943 i Pontevico i Italien) er en italiensk kardinal og Ærkebiskop af Genova.

Angelo Bagnasco ses som en af favoriterne til at tage over efter Benedikt 16., i hvert fald hvis man skal tro flere internationale netmedier. Hvor han er en af de kardinaler som er nævnt som bud på en ny pave:

Kilder

Teologer fra Italien
Kardinaler fra Italien
Marc Ouellet

P.S.S. Marc Ouellet (født 8. juni 1944 i La Motte Québec i Canada) er en canadisk kardinal. Ærkebiskop af Québec.

Marc Ouellet ses som en af favoriterne til at tage over efter Benedikt 16., i hvert fald hvis man skal tro flere internationale netmedier. Hvor han er en af de kardinaler som er nævnt som bud på en ny pave i 2013:

Kilder

Kardinaler fra Canada
Teologer fra Canada
Nichi Vendola

Nichi Vendola (født 26. august 1958 i Bari) er en italiensk politiker.

I 2009 dannede han sit eget parti Sinistra Ecologia Libertà.

Henvisninger

Politikere fra Italien
Personer fra Bari
Politikere der er LGBT-personer
Mongefossen

Mongefossen er et vandfald i Mongeelva beliggende mellem Fladmark og Marstein i Rauma kommune i Møre og Romsdal fylke i Norge. Total faldhøjde er 773 meter hvoraf 300 regnes som tilnærmelsesvist frit fald. Floden er reguleret til vandkraft i Grytten kraftverk, og der er kun meget vand i fossen i forbindelse med store tøbrud eller meget nedbør.

Fossen regnes som en af verdens højeste. Der er flere tolkninger af hvordan den totale højde skal beregnes, men 773 meter er det som normalt opgives. Fossen ligger tæt ved Raumabanen og skal være det højeste vandfald som kan ses fra en jernbanelinje.

Eksterne kilder og henvisninger 
 World Waterfall database
 billede
 Norges Høyeste fosser ihht NVE

Vandfald i Møre og Romsdal
Amatørhistoriker

Amatørhistoriker er betegnelsen for en person, der beskæftiger sig med faget historie enten som en hobby eller professionelt uden at have uddannelse inden for dette felt. Amatørhistorikeren adskiller sig også fra faghistorikeren ved ofte at søge at formidle sine resultater til den brede offentlighed, men sjældent søger udgivelse i akademiske publikationer eller at blive en del af den akademiske diskurs. Amatørhistorikerens virksomhed kan være identisk med faghistorikerens: Alle aspekter af historievidenskab såsom omgang med historisk kildemateriale og formidling af historie. Amatørhistorikere, der udelukkende beskæftiger sig med formidling, kaldes ofte for populærhistorikere.

Amatørhistorikere efter emne

Samtidshistorie 
 Journalist Peter Øvig Knudsens behandling af Blekingegadebanden i sine tre bogudgivelser, samt hans behandling af ungdomsoprøret  i udgivelserne Hippie 1-2.

Kunsthistorie 
 Forfatteren Rudolf Broby-Johansen var yderst produktiv med 80 bogudgivelser, tusindvis af foredrag og artikler indenfor kunst og kulturhistorie. I en menneskealder var han hr. kunsthistorie for det store publikum.
 Kunstneren Asger Jorns projekt 10.000 års nordisk folkekunst. I 1961 grundlage  Asger Jorn "Skandinavisk Institut for Sammenlignende Vandalisme" sammen med arkæologerne P.V. Glob og Werner Jacobsen samt Holger Arbman (Lunds universitet). Det var et meget ambitiøst projekt, der skulle kaste nyt lys over 10.000 års nordisk folkekunst. Det var planlagt, at resultatet skulle udgives i et 32-binds værk.

Fra 1961 til 1965 satte Asger Jorn sit maleri i baggrunden og rejste rundt i Skandinavien sammen med Gerard Franceschi og Ulrik Ross og fotograferede og dokumenterede skandinavisk kunst.

Projektet stoppede uafsluttet i 1965, da Jorn trak sig, fordi han ikke kunne acceptere, at projektet skulle domineres af akademiske fagfolk. Dog stillede Silkeborg kommune en bygning til rådighed til husning af alt materialet, bl.a. 25.000 fotografier. Samlingen blev til det, der i dag er Museum Jorn, Silkeborg. Til dato er 7 af de 32 bind blevet udgivet.

Wikipedia 
 Wikipedia er det største amatørhistoriske projekt til dato. Meget af materialet i Wikipedia har karakter af historieformidling, men da bidragyderne ofte er anonyme, er det ukendt, hvilken faglig baggrund de har. Man må dog antage, at et stort antal amatørhistorikere bidrager.

Kritik
Kritikken af amatørhistorikerne fra især faghistorikerne er udbredt.  Populærhistorikere, der ofte er at finde på bestsellerlisterne, kan kritiseres for at gøre materialet mere farverigt end det fagligt kan bære.

Noter

Eksterne links 
 10.000 års nordisk folkekunst -  Asger Jorn og de 10.000 år - Politiken.dk
  Niels Henriksen, "Asger Jorn and the Photographic Essay on Scandinavian Vandalism",  Inferno Volume VIII, 20

Historie
 
 
Stillingsbetegnelser
5 (EP)

5 er den første EP af den danske popsanger Basim, der udkom den 8. februar 2013 på Sony Music. EP'en havde solgt 80 eksemplarer på tre dage, og debuterede dermed som nummer 50 på album-hitlisten.

Spor

Kilder 

Album fra 2013
Basim-album
SsangYong Actyon

SsangYong Actyon er en SUV eller pickup fra den sydkoreanske bilfabrikant SsangYong. Bilen afløste i 2006 forgængeren Musso og findes i to forskellige udførelser:
 SUV (Actyon)
 Pickup (Actyon Sports)

I Ecuador er Actyon derimod efterfølger for SsangYong Korando og overtog dermed dens modelnavn. Der findes Korando udover SUV ligeledes som pickup under betegnelsen Korando Sports. Derudover findes bilen i CT-modellen også som hybridbil.

Begge modeller findes med forskelligt udstyr, med bag- eller firehjulstræk, og med enten en 2,0-liters VTG-turbodieselmotor af tredje generation med commonrail-indsprøjtning eller en 2,3-liters firecylindret benzinmotor med overliggende knastaksel.

I modsætning til forgængeren Musso har Actyon en bredere sporvidde, en højere lasteevne og en mere forbrugsvenlig motor.

Bilen har også forhjulsophæng med dobbelte tværlænker og femlænket bagaksel. Ud over ESP er Hill Descent Control (HDC) også standardudstyr på visse versioner.

Dieselmotoren i den europæiske model yder 104 kW (141 hk) ved 4000 omdr./min. og har et maksimalt drejningsmoment på 310 Nm ved 2700 omdr./min. For 2,3-liters benzinmotoren er de tilsvarende værdier 110 kW (150 hk) ved 5500 omdr./min. henholdsvis 214 Nm ved 4500 omdr./min.

I Californien benytter firmaet Phoenix SsangYong Actyon som basis for en af dem udviklet bil med eldrift. Begge de udviklede biler bærer navnene Phoenix SUT og Phoenix SUV.

Eksterne henvisninger 

Actyon
SUV'er
Baghjulstrukne biler
Biler introduceret i 2006
Biler fra 2000'erne
Biler fra 2010'erne
Big Daddy Kane

Antonio Hardy (født 10. september 1968) bedre kendt under sit kunstnernavn Big Daddy Kane, er en Grammy Award-vindende amerikansk rapper, der startede sin karriere i 1986 som medlem af rapgruppen Juice Crew. Han er efter manges mening anset for at være en af de mest indflydelsesrige og dygtigste MC's i hiphop.<ref>Rank: 7, MTV</ref> Big Daddy delen kom fra navnet på den karakter Vincent Price spillede i filmen Beach Party.

 Diskografi 
 Album 
 Long Live the Kane (1988)
 It's a Big Daddy Thing (1989)
 Taste of Chocolate (1990)
 Prince of Darkness (1991)
 Looks Like a Job For... (1993)
 Daddy's Home (1994)
 Veteranz' Day'' (1998)

Noter

Eksterne henvisninger 

 
 

Personer fra New York City
Rappere fra USA
Omloop Het Nieuwsblad 2013

Omloop Het Nieuwsblad 2013 var den 68. udgave af cykelløbet Omloop Het Nieuwsblad. Løbet blev kørt lørdag 27. februar 2013.

Resultat

Eksterne henvisninger 
http://www.omloophetnieuwsblad.be/nl/elite-men 

UCI Europe Tour 2013
2013
Beverbeek Classic

Beverbeek Classic Er et belgisk cykelløb som arrangeres hvert år I slutningen af februar. Løbet er blevet lørt siden 1998, 14 gange i alt. Løbet er en del af  UCI Europe Touren.

Vindere 

Cykelløb i Belgien
Teach-In

Teach-In var en hollandsk popgruppe fra Enschede i Overijssel som vandt Eurovision Song Contest 1975 med sangen "Ding-A-Dong". Sangen var skrevet af Will Luikinga.

Gruppen blev dannet af Koos Versteeg (sang, klaverinstrument) og Ruud Nijhuis (trommer) i 1967. De øvrige bandmedlemmer var dengang Hilda Felix (sang), Henk Westendorp (sang), Frans Schaddelee (basguitar) og John Snuverink (guitar). 

I 1970 blev der skrevet kontrakt med CBS Records, og året efter kom debut-singlen "Spoke The Lord Creator", som længe lå på hitlisterne i Holland. En stor del af bandets besætning blev skiftet ud i 1972, af den oprindelige besætning var det kun Versteeg og Nijhuis, som ikke forlod gruppen. 
Gruppen fik da følgende besætning: 
 Getty Kaspers (sang),
 Chris de Wolde (guitar),
 Ard Weenink (basguitar, trompet, sang),
 Koos Versteeg (klaverinstrumenter, sang),
 John Gaasbeek (basuguitar) og
 Ruud Nijhuis (trommer).

Musikalsk set blev Teach-In nu noget forandret, musikken blev mere kommerciel og sounden lignede mere ABBAs. I 1974 fik gruppen sit gennembrud i Benelux-landene med nummeret «Fly away», som var skrevet af produceren Eddy Ouwens og Koos Versteeg. De efterfølgende singler «In The Summernight» og «Tennessee Town» gav også gode resultater. I 1975 vandt gruppen den hollandske finale i 'Eurovision Song Contest' med sangen «Dinge dong», som på engelsk blev til «Ding-a-dong». Sejren i Eurovision Song Contest gjorde gruppen kendt udenfor Benelux-landene, og gruppen rejste på turnéer både i og udenfor Europa. Teach-In optrådte også ved bryllupsfesten for den hollandske prinsesse Christina og Jorge Guillermo. 

I 1976 skiftede gruppen igen besætning, og igen blev Versteeg og Nijhuis alene tilbage. Den nye besætning var nu Betty Vermeulen (sang), Marianne Wolsink (sang), Hans Nijland (basguitar), Gerrit Trip (guitar, sang). Gruppens første single efter dette, «Upside down», blev dens største hollandske succes. I Rusland gjorde singlen «I Am Almost Alone», som kun blev udgivet der, det meget godt.

Udskiftningerne var endnu ikke ovre efter dette, i 1977 forlod Hans Nijland gruppen, og Nick de Vos overtog hans plads. I 1978 kom Teach-In singlen «Dear John», som kom ind på Hollands top-5. Stemmeproblemer gjorde at sangerinderne Wolsink og Trip måtte skiftes ud, og samtidig forlod bassisten de Vos gruppen. I stedet kom Peter van Eyck (sang, basguitar), Bert ten Bruggen (guitar, sang) og Ab Timmer (trommer). Samme år kom singlerne «Robot» og «Greenpeace» ind på Hollands hitlister.

Efter at singlen «Regrets» ikke kom ind på hitlisterne i 1980 blev Teach-In definitivt opløst. 

Musikgrupper fra Nederlandene
Vindere af Eurovision Song Contest
Hollands Eurovision Song Contest-deltagere
Deltagere ved Eurovision Song Contest 1975